ועדת הבריאות, כנסת 24, פרוטוקול מספר 17, 2021-10-24 14:30

עידית סילמן: שלום לכולם, צוהריים טובים.

עידית סילמן: אנחנו סוגרים היום, בעזרת השם, את החקיקה של ה-cap, של התחשבנות בין בתי החולים לקופות החולים, 2021, 2022, ה-cap החדש, כמו שהגדרנו אותו, שבאמת מכיל בתוכו שינויים משמעותיים.

עידית סילמן: אני יכולה להגיד כמה דברים.

עידית סילמן: אחד, ערכנו באמת תיקונים בהרבה סעיפים, שהם לטובת בתי החולים וקופות החולים, כל אחד בנושאים שהיו עבורו מאוד מאוד רגישים, מבלי לפגוע בצד השני ובאחרים, באיזונים.

עידית סילמן: וניסינו להיות הכי מאוזנים שיש, ולתת את כל ההתאמות הנדרשות.

עידית סילמן: זה בשלב הראשון.

עידית סילמן: בשלב השני, בסעיפים מסוימים, הסעיפים של תקצוב בתי החולים, גם נכנסו עוד 100 מיליון שקלים, גם עוד 20 מיליון שקלים שהוספנו לזה אחר כך בבסיס התקציב.

עידית סילמן: צריך לזכור, שכשאנחנו מציינים תקציב שהוא לבסיס התקציב, זה כל שנה מחדש לארבע שנים.

עידית סילמן: הוספנו 20 מיליון שקלים לפנימיות במודל הפנימיות, מ-90 מיליון שקלים בעצם.

נעה בן שבת: זו תוספת שהגיעה בהחלטת ממשלה?

עידית סילמן: זו תוספת, כן, שאנחנו מביאים אותה לתוך הפנימיות.

עידית סילמן: ה-cap הפסיכיאטרי – מ-30% הופך ל-40%; אנחנו מגדילים מיטות בהפרעות אכילה, בעיקר במקומות שהם ייעודיים, פר תרבות ומגזר וקהילה, כדי לעשות התאמות נדרשות לפי חסרים; אנחנו מגדילים תוכנית שתצא של הכשרה והדרכה לנפגעות ולנפגעי תקיפה מינית בבתי חולים ומערכת הבריאות; אנחנו מכניסים עוד שני מכשירי MRI נוספים; הסרנו את הסעיף שמאפשר לממשלה לפטר ולהשעות מנהלי בתי חולים, סעיף שבעינינו לא הייתה סיבה לשים אותו מלכתחילה; הוספנו תקציב של 15 מיליון שקלים בשנה למבחני תמיכה למתמחים בקהילה – גם כאן זה לבסיס התקציב, אז אנחנו מכפילים את זה כפול ארבע שנים, והתקציב כן הוא גדול; אנחנו קיצרנו את מודל ההתחשבנות בשנה עד 2024, עם אופציה להארכה, כאשר חצי שנה קודם לכן יצטרכו להביא את זה לכאן לוועדה, ולחדש במידה שנרצה את אותו מודל, כאשר דיברנו על זה שהוועדה תידון במודלים חלופיים ל-cap הנוכחי, וזה יהיה באישור ועדת הבריאות; אנחנו נקצה עוד 20 מיליון שקלים בתחומים נוספים, שהוועדה תראה לנכון בהמשך, שקשורים לתוך הנושאים שדוברו ושהיו מאוד מאוד משמעותיים.

עידית סילמן: בקיצור, ביצענו כאן הגדלה ותוספת מאוד מאוד משמעותית למערכת הבריאות, וזה לא כולל את כל הסעיפים הקטנים שבהם נגענו של מטופל המיועד להעברה, של התקרה של ה-4.5 גידול משמעותי שהורדנו אותה גם.

עידית סילמן: עשינו המון המון שינויים בתוך החקיקה עצמה, מתוך לימוד מעמיק של נוסח ה-cap, ומתוך הבנה שצריך לבוא לקראת עד כמה שניתן, מבלי לפגוע בצד השני.

עידית סילמן: אנחנו יודעים שזו המהות של הכיף, ואני חושבת שהשתדלנו לעשות את העבודה בצורה הכי טובה שאפשר.

עידית סילמן: וכאן באמת אני רוצה להודות גם לאורית ארז, גם לענת כהן שמואל, גם ליועצת המשפטית נעה בן שבת, לשלי ממרכז המידע והמחקר של הכנסת, לכל הצוות שהיה איתנו; לחברי הוועדה, גם אלה שנמצאים כאן היום וגם לחברי הוועדה מן המניין, גם לטטיאנה מזרסקי, גם לאלון טל, גם לאלינה ברדיץ' יאלוב, גם לעלי סלאלחה ולאחמד טיבי, שהם חברי הוועדה מן העניין; גם לחברים מתוך האופוזיציה, שהיו ובאו ותרמו את חלקם, אז תודה רבה.

עידית סילמן: ובאמת בעיקר למטפלים ולמטופלים המשתתפים, מנהלי בתי החולים, קופות החולים, כל מי שהגיע.

עידית סילמן: אני חושבת שעשינו כאן

עידית סילמן: דיון שהוא מעמיק הרבה יותר מכל הדיונים שהיו אי פעם בתחום ה-cap.

עידית סילמן: לקחנו כאן מעל שישה דיונים שהיו דיוני עומק ודיונים ארוכים.

עידית סילמן: אני חושבת שזה תרם הרבה ללימוד של מערכת הבריאות, מהי אותה מערכת בריאות ומה היא כוללת בתוכה.

עידית סילמן: מצד אחד האיתנות, היכולת באמת לתת שירות ברמה הכי גבוהה, כמעט מספר אחד בעולם, אם אפשר לומר; ומנגד, גם לראות את החסרים ואיפה המערכת צריכה אותנו, ועד כמה חשובה ועדת הבריאות, אני חושבת, כאן עבור אותה מערכת.

עידית סילמן: הדיונים באמת היו מאוד מקצועיים, כיבדו כאן את כולם.

עידית סילמן: ואני חושבת שלאור זאת גם יצאנו עם תוצאות שהן מאוד מאוד מאוד מרשימות, ואני מודה לכולם בעניין הזה.

עידית סילמן: אני כן רוצה להגיד שזו רק ההתחלה מבחינתנו, תם ולא נשלם.

עידית סילמן: ה-cap הזה יוצא לדרך, כשיש לנו עוד הרבה עבודה לפנינו.

עידית סילמן: זה האיר את הזרקור על נושאים שחייבים טיפול מבחינתנו ושאנחנו צריכים לעבוד בהם, וזה מה שאנחנו מתכננים לעשות.

עידית סילמן: כן, חבר הכנסת אלון טל.

אלון טל: גברתי היושבת-ראש, אני קודם כול מבקש למסור הודעה בשם חברנו מופיד מרעי, שנבצר ממנו להשתתף, שבא עם דאגה לפריפריה.

עידית סילמן: נכון, נכון, הוא גם היה שותף.

אלון טל: היום, בעזרת יונתן, ישבתי והצבעתי על תשעה מקצי שיפורים, צעדים ספציפיים שמשפרים ומחזקים את הפריפריה ומערכת הבריאות שם.

אלון טל: זה לא קרה מעצמו.

אלון טל: אמרת תודה לכולם, אבל אני חושב שאני מדבר בשם כל חברי הוועדה, גם אופוזיציה וגם קואליציה, ובטח ובטח מערכת הבריאות, בתי חולים וקופת חולים, תודה לך שהובלת את זה בחן, בסבלנות, במקצועיות, ובאפקטיביות לפי מבחן התוצאה.

אלון טל: אז שאפו גדול.

אלון טל: זה גם דרך טובה להתחיל את הוועדה החדשה הזאת, כי אנחנו כולנו עברנו, הייתי אומר, סדרת חינוך, עברנו את הטירונות ואנחנו מוכנים לאימונים מתקדמים, ונשמח מאוד לחזק אותך בהקשר הזה.

אלון טל: תודה רבה לך על כל מה שעשית ועל כל מה שתעשי בהמשך.

עידית סילמן: תודה.

אוריאל בוסו: תודה לך, היושבת-ראש.

אוריאל בוסו: באמת עברו פה דיונים של לילות כימים ממש בהגדרה הנכונה להגיע למוצר הזה.

אוריאל בוסו: אין ספק שהמוצר הזה כרגע יצא הרבה יותר טוב ממה שהוא נכנס.

אוריאל בוסו: נכנסו פה שיפורים מסוימים בנושא השוויוניות ובמעורבות הוועדה.

אוריאל בוסו: הייתי רוצה לראות בחוק עד כמה שניסינו יותר העדפה לפריפריה, יותר ביטוי לנושא של השוויוניות.

אוריאל בוסו: זה נמצא בחלקים מסוימים ולא בכול.

אוריאל בוסו: והייתי מעוניין יותר לראות, למרות שכן הכנסתם בחלק מהמקומות, את ההינע והחלטתה של ועדת הבריאות, הייתי רוצה לראות יותר את מעורבותה של ועדת הבריאות.

אוריאל בוסו: אנחנו כאן כחברי ועדה, ואני מצפה שאתה ודאי תובילי את זה, נדאג שגם אחרי החוק וגם אחרי שבסוף הכסף מגיע לידי השרים הרלוונטיים, נדאג שהשוויוניות תתבטא בשטח בפועל בנתינה, וזה לא יהיה רק באמירה ובסעיפים מסוימים שלא תמיד יש לנו בהם שליטה.

אוריאל בוסו: ונצטרך לעקוב אחרי הדבר הזה, שבאמת לא תהיה איפה ואיפה, ולא נמצא את עצמנו עוד פעם בעוד שנה, עוד שנתיים, שחלק מבתי החולים קורסים, ונצטרך להביא בסוף כסף נוסף לא נכון.

אוריאל בוסו: חשוב מאוד מה שעשיתם בנושא בריאות הנפש, שנמצא במקום מאוד מאוד בעייתי.

אוריאל בוסו: נחשפנו רק עכשיו ביום חמישי, שישי, למקרה מזוויע לחלוטין, של בן קם באימו, אבל אי-אפשר לקרוא לו לצערנו רוצח בהגדרה הנכונה, כי הוא לא בריא בנפשו.

אוריאל בוסו: אבל המערכות של בריאות הנפש, ועדות שמשחררות מאושפזים, ואני מכיר את זה מקרוב, משחררים מאושפזים בלי לדעת מה קורה איתם דקה אחרי שהם משוחררים, לאן הולכים.

אוריאל בוסו: כשאין מסגרות, ואנחנו שומעים איומים לפעמים של חולי נפש קשים מאוד, בביטויים של רצח ופגיעות, ומייחסים לזה את מחלת הנפש ולא בטוחים שזה יגיע למעשים, וכאן קרה מעשה, זה צריך להדליק נורה אדומה לכולנו.

אוריאל בוסו: לא לחכות למקרה הבא.

אוריאל בוסו: ועיני העם נשואות אלינו.

אוריאל בוסו: מסתובבים עשרות ומאות של חולי נפש כאלה בקהילה, לא במסגרות, שאנחנו לא יודעים איפה האסון הבא יתחולל, חלילה, שלא יקרה מקרה נוסף כזה כמו שקרה בסוף השבוע.

אוריאל בוסו: וזה דבר שאני בטוח ויודע שזה קרוב לליבך, ואת תטפלי ותקדמי את זה, ביחד עם חברת הוועדה מיכל וולדיגר, שאתן עושות בנושא בריאות הנפש משהו שאף פעם לא היה.

אוריאל בוסו: אז עכשיו אני חושב, כשנתנו ביטוי אמיתי לוועדת הבריאות בנפרד מוועדת העבודה והרווחה, צריך להציף ולתת לזה את הדגש.

אוריאל בוסו: אני מאמין שכל חברי הוועדה יהיו מאחורייך בכל מקום, לכל שר, בכל חוק, בכל דבר שצריך, בשביל לתת לשם גם את המשאבים, גם את החקיקה הנכונה – חסרה כאן חקיקה אמיתית, שנותנת סמכויות גם כן למשפחות, באפוטרופסות מסוימת לחולים הללו.

אוריאל בוסו: אז גם חקיקה תצטרך להשתלב כאן, עם ועדת החוקה, עם משרד המשפטים.

אוריאל בוסו: אתם יודעים שהיום מגיעים למחלקות הסגורות, הארגונים המסוימים שנותנים סנגוריה לחולים מסוימים, בלי לדעת את המצב הבריאותי.

אוריאל בוסו: אני מדבר עם מנהלי מחלקות ועם פסיכיאטרים, הם אומרים לי: אדוני, הגיעה ועדה, ומערערים על ההחלטה שלנו, ואנחנו חושבים שלא צריך לשחרר, אבל הוועדה והזכויות, שמגייסים גורמים לשחרור, ואנחנו יודעים שזה בעיה.

אוריאל בוסו: צריך לתקן חקיקה בנושא הזה עכשיו ומיד, לא לחכות לאסון הבא.

אוריאל בוסו: ואם צריך לכנס לזה ישיבות מיוחדות, ולתקן חקיקה בנושא הזה, אז אנחנו נשמח.

אוריאל בוסו: וזה הדבר הכי חשוב שצריך לצאת מהחוק הזה של בריאות הנפש.

עידית סילמן: אתה צודק.

עידית סילמן: קודם כול תודה רבה על ההשתתפות שלך ועל השותפות, זה היה לנו מאוד מאוד חשוב.

עידית סילמן: אני מקווה שאתה תהיה חלק מהוועדה הזו גם בהמשך.

עידית סילמן: אני יכולה לומר לך שבאמת הדיון הראשון שערכנו תוך כדי הפגרה בוועדה הזו היה בתחום בריאות הנפש.

עידית סילמן: מתוך הראייה הזו של עולם בריאות הנפש, שאני גם באה מתוכו, אז באמת הקמנו את הוועדה והפרדנו אותה מוועדת העבודה והרווחה, כדי לתת לזה מקום של כבוד.

עידית סילמן: זה לא סוד שהשר שלנו וגם מנכ"ל המשרד הציגו כאן את התוכנית בתחום הזה.

עידית סילמן: זה נושאים שהם חשובים לנו.

עידית סילמן: גם חברת הכנסת קטי שטרית, שהובילה את השדולה ומובילה אותה גם עכשיו, לבריאות הנפש ומניעת אובדנות, ביחד איתי ועם עוד חברות כנסת, כמו שהזכרת, פה בתוך המשכן – אמילי מואטי ומיכל וולדיגר.

עידית סילמן: אז באמת אנחנו עושים עבודה בתחום, שהיא תבוא לידי ביטוי גם בחקיקה.

עידית סילמן: וזה המקום של הוועדה להביא את זה לידי ביטוי ולהוציא את זה החוצה.

עידית סילמן: אנחנו הקמנו פורום גדול של הוועדה בתחום של בריאות הנפש שרץ קדימה, ושותפים אליו עכשיו עמותות, ארגונים, בתי חולים, קופות חולים, דוברים, דוברות, מי שרק מתעניין בתחום הזה, ואנחנו כבר עושים כינוס נוסף בקרוב.

עידית סילמן: ואני יכולה להגיד לך שזה בליבת העיסוק של הוועדה, ואני שמחה שזה חשוב לא רק לנו אלא להרבה ח"כים במשכן.

אוריאל בוסו: אני אשמח להצטרף לפורום הזה, ולקבל עדכון.

עידית סילמן: נשמח מאוד.

עידית סילמן: ואני כן חייבת לומר שנעשו כאן תיקונים גם פר קהילות ומגזרים, וזה מאוד מאוד חשוב.

עידית סילמן: אנחנו שמענו את החסרים בתחום הזה.

עידית סילמן: אני באופן אישי הייתי בבית חולים שכן מאפשר את האופציה הזאת, וראיתי עד כמה זה נדרש.

עידית סילמן: אנחנו גם חווים את זה הלכה למעשה, כאשר משפחות מתקשרות אלינו ומבקשות את העזרה, ואין לנו מענים כי אין מיטות.

עידית סילמן: ולכן גם חברת הכנסת לימור תלם מגן מהסיעה של שר האוצר ביקשה אקסטרה תקציב, ונלחמה להשיגה אקסטרה תקציב בתחום של הפרעות אכילה, וגם כאן אנחנו נתנו עוד מיטות.

עידית סילמן: ואני מאמינה שזו רק ההתחלה, וזו התחלה מאוד ברוכה.

אוריאל בוסו: שמעתי את המקרה הזה, שפשוט לא נותן לי מנוח.

עידית סילמן: נכון.

עידית סילמן: מסכימה.

אוריאל בוסו: אמרתי שבעיצומו של חוק שאנחנו נתקן בנושא הבריאות, קיבלנו פה סימן אמיתי, וזה חייב חייב לתת לנו חוסר מנוחה.

אוריאל בוסו: כל אזרחי ישראל מסתכלים עלינו, אנחנו יודעים את הבעייתיות.

אוריאל בוסו: קשה לך להאשים את אותו אחד.

אוריאל בוסו: אתה לא יודע את מי להאשים.

אוריאל בוסו: ולפעמים ידיהם של הפסיכיאטרים ושל המחלקות, לאו דווקא בגלל מקומות, כבולות בגלל היעדר סמכויות, היעדר החלטה של ועדת אפוטרופסות לפעמים למשפחות, הוסטלים מסוימים שצריך לתת להם יותר מרחב מסוים והגנה.

אוריאל בוסו: יש באמת המון דברים לעשות, וכאן ועכשיו.

עידית סילמן: מסכימה איתך לגמרי.

עידית סילמן: ואני שמחה שקיימת הוועדה הזו.

עידית סילמן: אם פעם דיברו על ה-cap ודיברו רק על מספרים, אז היום דיברו על מהויות, וזה חשוב מאוד.

עידית סילמן: אלינה.

אלינה ברדץ' יאלוב: תומכת בכל מה שאמרתם.

עידית סילמן: תודה רבה.

עידית סילמן: תודה רבה לכולם.

נעה בן שבת: לאור הבקשות של רוויזיה שהוגשו גם על ידי היושבת-ראש וגם על ידי חבר הכנסת בוסו, אז אני רוצה להסביר שהנוסח שנמצא בפניכם, העלינו על הכתב את אותן הסכמות שנידונו בדיון.

נעה בן שבת: כמובן שמטבע הדברים, ברגע שמנסחים את זה, אז רואים גם שלפעמים זה יוצא הפוך.

נעה בן שבת: למשל בהתחלה קראנו 5%, בסוף התברר שדיברנו על ה"אלפות", ובעצם צריך לנסח את זה לפי הסכום שנשאר, 95%, כי אחרת לא נותנים את הביטוי לכך שבית חולים היה פחות מהממוצע ב-2017, והגידול שלו הביא אותו רק לממוצע, הוא לא באמת יצר גידול לעומת בתי חולים אחרים.

נעה בן שבת: לכך נועד התיקון שנדון בוועדה, לתת מענה, וזה תוקן כאן בנוסח.

נעה בן שבת: הבנתי שיש גם טענה של קופות החולים.

נעה בן שבת: דיברנו על כך שתקרות משותפות יהיו בהסכמת בתי החולים, אבל הייתה שם גם התייחסות להתייעצות גם עם קופות החולים.

נעה בן שבת: הם אמרו שלא עלה בדיון שמורידים את ההתייעצות הזאת, אלא שההתייעצות הזאת נשארת, אבל גם צריך את תנאי ההסכמה.

נעה בן שבת: אז אלה דברים של נוסח.

נעה בן שבת: אנחנו עוד נתקן דברים נוספים של נוסח בהמשך, זאת אומרת זה עובר תהליך של נסחות, אבל אם הרוויזיה תידחה, אז כמובן אי-אפשר יהיה לעשות שום תיקון מהות, אחרי החלטת הוועדה.

נעה בן שבת: אז בעצם אנחנו יכולים לעבור, כיוון שהצבענו על כל סעיף וסעיף.

אוריאל בוסו: אני שאלתי את היועצת המשפטית, כי עדיין חסר - - - הניסוחי.

אוריאל בוסו: היא אמרה שבניסוחים זה פחות בעיה, אפשר להצביע על החוק, ואחר כך עושים שינויים.

נעה בן שבת: נכון, עושים בזה שינויי נסחות.

נעה בן שבת: אני שוב מבחינה - - -

אוריאל בוסו: בכל מקרה, כשתסיימי גם את הנסחות בסוף, הניסוחים, אנחנו נשמח לקבל ולראות - - -

נעה בן שבת: בסדר גמור.

נעה בן שבת: בשמחה רבה.

עידית סילמן: כנ"ל, גם אני אותו דבר.

עידית סילמן: אנחנו רוצים לוודא באמת - - -

ינון גוטגליק: גם אנחנו.

עידית סילמן: לא, זה חשוב.

עידית סילמן: זה חוק שאנשים לא מבינים, כי הרי לחוק ההסדרים מגיעה הרבה חקיקה.

עידית סילמן: החקיקה הזו מדברת על 2.4 – כבר יותר אפילו – מיליארד שקלים בבסיס של המודל של סעיף 9, שמדבר על בתי החולים.

עידית סילמן: אנחנו מדברים על יותר מ-20 מיליארד שקלים בכל שנה, כשמדברים על אותה התחשבנות בין קופות החולים לבתי החולים.

עידית סילמן: כשאנחנו מסתכלים על זה קדימה לארבע שנים, אנחנו מדברים על משהו כמו 120 מיליארד שקל ויותר.

עידית סילמן: זאת אומרת, זה סכום מאוד מאוד גדול של מערכת מאוד מאוד גדולה וחשובה, אחד מהחוקים הכי כבדי משקל בתוך חוק ההסדרים.

עידית סילמן: ובגלל זה אני ראיתי לנכון – אחד, להעביר את זה באמת לכאן מתוך ועדת הכספים, כי באמת יש ועדה שתתעסק בזה, להתעסק בזה לעומק ולתת לזה את המקום.

עידית סילמן: ובוודאי היועצת המשפטית, בהתאם להנחיות שלך גם בהמשך, כשאת תעשי את הנסחות, אם את רואה איזשהו משהו, אנחנו כאן.

נעה בן שבת: אבל אני רק רוצה להבהיר, שמרגע שמצביעים רוויזיה, אין עוד אפשרות לעשות תיקוני מהות.

נעה בן שבת: צריך להביא חקיקה חדשה בשביל לעשות תיקוני מהות.

נעה בן שבת: אין לנו עוד אפשרות.

עידית סילמן: את ראית איזשהו משהו - - -

נעה בן שבת: תראי, בזמן הקצר שהיה מאז הדיון, ולמרות שניסחנו ברמה ראשונית את השינויים שהיו, אז לא ראינו תיקונים כרגע שדורשים רוויזיה, לא מצאנו איזה משהו.

נעה בן שבת: אני מקווה שלא נמצא.

נעה בן שבת: ואם כן, יצטרכו להביא חקיקה חדשה, חקיקה מתקנת.

עידית סילמן: בסדר גמור.

עידית סילמן: מקובל?

עידית סילמן: יופי.

עידית סילמן: אז אנחנו עוברים - - -

נעה בן שבת: אז אנחנו מתחילים להצבעות על הרוויזיה.

אלינה ברדץ' יאלוב: אם אפשר לשאול את אותה שאלה ששאלתי אותך, אם את זוכרת, עידית הביאה בהצלחה רבה עוד 20 מיליון למחלקות פנימיות.

אלינה ברדץ' יאלוב: אז חיפשתי את השינוי הזה, אבל בגלל שכנראה היה לי נוסח קודם.

נעה בן שבת: לא, ה-20 מיליון לא נמצאים בנוסח.

עידית סילמן: הם לא בבסיס, הם תוספת לשנה אחת, כמו שהגדרנו את זה.

עידית סילמן: נכון?

עידית סילמן: תקן אותי אם אני טועה, ה-20 מיליון הם תוספת לשנה אחת למחלקות הפנימיות.

נעה בן שבת: זה לא מופיע בחוק.

עידית סילמן: בגלל שהחקיקה מדברת על הבסיס, ואנחנו מביאים לכאן איזושהי תוספת, אז אנחנו הגדרנו אותה, גם הצהרנו אותה, וגם משרד הבריאות הוציא לנו נוסח והתחייבות, ואנחנו יודעים שזה מגיע לשם.

אלינה ברדץ' יאלוב: עכשיו אני מבינה.

אלינה ברדץ' יאלוב: תודה.

עידית סילמן: תראו, כי כל מה שלא נמצא בתוך החוק, שבעצם הצלחנו להשיג מעבר, כמו ההכשרות לנפגעי ונפגעות תקיפה מינית, כמו הנושא של פרויקט מבחני התמיכה של המתמחים בקהילה, שזה דברים מאוד מאוד חשובים, שבעצם לא מופיעים בכלל בחקיקה, ואנחנו הצלחנו להביא אותם מבחוץ כאקסטרה לקופות החולים או לבתי החולים.

עידית סילמן: אז כל התוספות האלה הן תוספות שאנחנו מביאים, והן נמצאות במסמך התחייבות שלנו ושל האוצר, זאת אומרת לתוך המקום הזה.

עידית סילמן: גם הצהרנו עליהם גם תוך כדי החוק, וגם הצהרתי עליהם פה בפתיחת הוועדה.

עידית סילמן: ופשוט אין להם סעיף שבו אנחנו יכולים להגדיר אותם.

אלינה ברדץ' יאלוב: בסדר גמור.

אלינה ברדץ' יאלוב: פשוט בשביל להבין איך זה נעשה, התהליך והכול.

עידית סילמן: כל מבחני התמיכה לא מצוינים שם.

אוריאל בוסו: למעשה יכולנו להוסיף, זאת אומרת לא רק לתקן את הקיים.

אוריאל בוסו: אם זה משהו שנמצא במסגרת - - - יכולת להוסיף - - -

עידית סילמן: אבל הוא לא נמצא במסגרת החוק, הוא לא מנוסח בלשון החוק.

עידית סילמן: זה להוסיף סעיפים מעבר לזה.

אוריאל בוסו: את מחוקקת.

אוריאל בוסו: יכולת להוסיף דברים שנראים - - -

עידית סילמן: כן, אבל, נעה, את רואה לנכון צורך להוסיף אותם?

נעה בן שבת: את מה?

עידית סילמן: נגיד מבחני התמיכה.

נעה בן שבת: תראי, מבחני תמיכה זה סיפור אחר, זה תקצוב.

עידית סילמן: נכון.

נעה בן שבת: ה-20 מיליון, אם יש פה לא רק 90 מיליון שקלים אלא 110 מיליון שקלים, אז יכול להיות שזה משמעותי להוסיף.

נעה בן שבת: השאלה אם באמת אפשרי, השאלה אם יש הסכמה של האוצר להוסיף את זה.

ינון גוטגליק: יש הסכמה.

ינון גוטגליק: שיהיה ברור שזה חד פעמי ולא - - -

עידית סילמן: רק לוודא שזה מוגדר לשנה אחת בתוך הדבר הזה.

ינון גוטגליק: אפשר לכתוב את זה בנוסח.

עידית סילמן: כן, כי זה בעצם שינוי שעשינו, וכדאי שייראו אותו.

ינון גוטגליק: אפשר, אפשר.

עידית סילמן: זה משמעותי ואפשר להכניס את זה לשם.

נעה בן שבת: אוקיי.

נעה בן שבת: אז עוד שינוי - - -

עידית סילמן: זה באמת משהו שהכנסנו, ואפשר להכניס אותו לשם.

אלינה ברדץ' יאלוב: נכון.

אלינה ברדץ' יאלוב: אני פשוט לא ידעתי איך זה נעשה משפטית, לכן שאלתי, כדי להבין.

עידית סילמן: כן, שום בעיה.

אוריאל בוסו: ובגלל שזה נושא כספי שחשוב, אני בעד, אני גם לא אטען נושא חדש.

עידית סילמן: ואנחנו הצהרנו את זה אז תוך כדי הוועדה, גם עכשיו, כלשון החוק, מנוסח כחד פעמי, אנחנו נוסיף על זה את התוספת הזאת.

ינון גוטגליק: אנחנו נמצא את הניסוח המתאים, כך שיהיה ברור שזה חד-פעמי ואפשר להכניס את זה.

נעה בן שבת: עכשיו, יש עוד הערה שמגיעה עכשיו, אולי נריה נמצאת בזום, אז היא תוכל להתייחס אליה.

ינון גוטגליק: אני יכול.

ינון גוטגליק: דווקא בעקבות הבקשה של חברת הכנסת אלינה, לדחות את המועד להסכמי אשפוז בית בשנה הראשונה עד ליוני, נוצר מצב עכשיו בחוק שיש בעצם אפשרות בכל שנה לדחות את זה עד יוני.

ינון גוטגליק: הכוונה הייתה שרק ב-2022 - - -

עידית סילמן: ברור.

ינון גוטגליק: נכון, אז צריך לחדד - - -

אוריאל בוסו: צריך לחדד את זה.

עידית סילמן: במטופל המיועד להעברה אנחנו דיברנו על אותה שנה ראשונה.

ינון גוטגליק: לא, לא על מטופל המיועד להעברה, אלא על החתימה על הסכמי אשפוז בית.

עידית סילמן: אה, כן.

אוריאל בוסו: הוא אומר שמהחוק משתמע שאפשר כל - - -

ינון גוטגליק: כל שנה.

ינון גוטגליק: נכון.

ינון גוטגליק: בדיוק.

ינון גוטגליק: הכוונה הייתה בשנת 2022.

אלינה ברדץ' יאלוב: לא לזה התכוון המשורר.

עידית סילמן: הבנו.

עידית סילמן: בסדר.

עידית סילמן: בסדר, נריה?

נריה שטאובר: כן, מעולה.

נריה שטאובר: אז שזה יהיה בשנת 2022 עד ה-1 ביוני, ואחרי זה 15 בפברואר.

ינון גוטגליק: זה בהגדרה של תוספת ריאלית.

אוריאל בוסו: אני לא מבין, היא עייפה מיום חמישי בלילה, לא יכלה להגיע לוועדה?

נריה שטאובר: אמרו לי שלא צריך.

אוריאל בוסו: תמיד צריך.

עידית סילמן: ב-cap תמיד אפשר להגיד: אנחנו מוסיפים עוד תוספת תקציב ולא משנים את החקיקה בפנים.

עידית סילמן: פה אנחנו עשינו המון שינויים, והלכנו על זה הרבה פעמים לוועדת הכנסת, כי באמת היה חשוב לנו שבמהויות הקטנות, שמפריעות גם לקופות החולים ולבתי החולים, אנחנו נייצר את השינויים ואת האיזונים הנדרשים.

עידית סילמן: ואני מקווה מאוד, ממה שדיברתי עם כולם, גם ביום שישי, והתקשרו רבים וטובים, ובאמת תודה רבה גם על הפרגון, גם על המחמאות, לחברי הוועדה ולצוות, אז באמת נראה שהשתדלנו ועשינו עבודה כמה שיותר טובה בפנים החוק, ואני חושבת שזה גם חשוב קדימה.

עידית סילמן: ואני אומרת את זה כל הזמן, כי כשתגיע לכאן הקפיטציה, ואנחנו נדבר גם על ועדת המחירים וינדון בדברים לקראת זה וכדומה, אז תהיה הרבה יותר הבנה.

נעה בן שבת: אוקיי.

נעה בן שבת: אבל כיוון שאלה כן שינויי מהות, אז בסעיפים האלה - - -

ינון גוטגליק: זו הייתה הכוונה בוועדה.

ינון גוטגליק: זה מה שדובר בוועדה.

נעה בן שבת: אני לא יודעת אם זו הייתה הכוונה, אני לא הבנתי את זה כך, משהו שלכל שנה משנים את - - -

אלינה ברדץ' יאלוב: לא, אני דיברתי, אמרתי במפורש: בשנה הראשונה, כדי לתת להם עוד שלושה חודשים לחתום על ההסכמים.

אלינה ברדץ' יאלוב: אני אמרתי את זה כמה פעמים בוועדה.

ינון גוטגליק: זו הייתה הכוונה.

נעה בן שבת: וה-90 מיליון, אז אתם רוצים אותם כן לפתוח?

נעה בן שבת: על סעיף 15 אנחנו מדברים?

ינון גוטגליק: כן.

אלינה ברדץ' יאלוב: כאן אני פחות מבינה, אבל - - -

ינון גוטגליק: לא, גם בזה את צודקת.

ינון גוטגליק: בגלל שזה כסף שקשור לתשלומים שנמצאים בחוק, אז אפשר להכניס אותו לחוק.

אלינה ברדץ' יאלוב: לכן שאלתי, כי אמרתי שאם עידית הצליחה כל כך, אז חשוב גם לעגן את זה בחקיקה.

עידית סילמן: כן.

אלינה ברדץ' יאלוב: לגבי יוני, חד-משמעית אני דיברתי על שנה ראשונה, גם חזרתי על זה כמה פעמים.

קריאה: אלינה, איזה סעיף זה?

אלינה ברדץ' יאלוב: זה לא סעיף, זה בהגדרה.

ינון גוטגליק: בהגדרה של התוספת הריאלית.

נעה בן שבת: אז גם ההגדרה, אני רוצה להזכיר, ההפרש של 2017, מאוד חשוב לי להגיד, כי דיברו על 5%, ובעצם הצילום הוא של 95%.

ינון גוטגליק: זה מה שהסברת מקודם.

נעה בן שבת: יש פה את ההגדרה: בית חולים שהיחס כאמור היה לגביו נמוך מ-95% – 100%.

נעה בן שבת: אז מתחילים להצביע על הרוויזיות.

נעה בן שבת: אנחנו מתחילים בסעיף 2 לחוק ההתייעלות הכלכלית.

נעה בן שבת: מי שתומך ברוויזיה זה אומר שהוא פותח את הדיון מחדש, מי שמתנגד אומר שהוא מונע את הדיון מחדש.

נעה בן שבת: סעיף 15.

נעה בן שבת: נכון, סעיף 15 זה התוספת של ה-20 מיליון?

ינון גוטגליק: כן.

ינון גוטגליק: פשוט צריך לכתוב פה: בשנת 2022 110 מיליון.

אוריאל בוסו: עידית, קצת פוליטיקה אפשר?

עידית סילמן: בבקשה, אתה מוזמן.

אוריאל בוסו: אולי בקולך תכחישי את מה שיובל שגב היום אמר – כן, לא, הלכתית.

עידית סילמן: האמת היא שאני מתפלאה – שבוע שעבר זה היה משהו אחד, לפני שבועיים מישהו הצהיר שגנבנו חוקים, לפני שלושה שבועות - - -

אוריאל בוסו: אז מה את אומרת את לא מתעסקת עד - - -

עידית סילמן: כל שבוע - - -

אוריאל בוסו: חשבתי לשמוע ממך שיש פערים אידאולוגיים.

אוריאל בוסו: פעם אמרו שהחיבור הזה זה רק בשביל שלא יהיו בחירות, אבל יש עתיד?

עידית סילמן: אני אגיד לך את האמת, אני ישבתי בישיבת ראשי מפלגות אצל ראש הממשלה, וזה ללא מכשירים ניידים.

עידית סילמן: אני יוצאת משם אחרי שעה ומשהו, ואני שומעת רחש בחש, ולא הצלחתי להבין על מה ולמה.

עידית סילמן: ואז כשראיתי אז צייצתי מה שצייצתי, צייצתי את תגובתי.

עידית סילמן: אני מקווה שכולם - - -

אוריאל בוסו: אבל הציוץ שלך זה נשמע:

אוריאל בוסו: אני לא מתעסקת בזה עד עוד ארבע שנים.

עידית סילמן: לא, זה הדובר שלי צייץ.

עידית סילמן: אני רק רוצה לומר, שבהתאם למה שהוא כתב, אז אני ישר צייצתי שאין כזה דבר, וגם אני הצהרתי את זה בכניסה למשרדי הממשלה.

אוריאל בוסו: יש פערים אידאולוגיים בינך לבין - - -

עידית סילמן: יש פערים אידאולוגיים, אני חושבת, בין כל המפלגות, והצהרנו את זה מראש.

עידית סילמן: בסדר גמור.

אלינה ברדץ' יאלוב: אחרת מזמן כבר היו כולם מתחברים והיינו משפחה אחת.

עידית סילמן: אנחנו מתכנסים פה על מה שכן מוסכם בינינו וכן מה שבטוח - - -

אוריאל בוסו: קודם כול זה מעליב, לא צריך לסגור שריונים לפני.

אוריאל בוסו: גם נפתלי בנט צריך בסוף שריון.

עידית סילמן: אני אגיד לך את האמת, אני בשוק שמתעסקים כרגע בראייה של עוד ארבע שנים קדימה, אבל בסדר.

אוריאל בוסו: אשראי המאמין.

אוריאל בוסו: אם מתעסקים בזה עכשיו, כנראה שמבינים שזה לא ארבע שנים קדימה.

עידית סילמן: אז מה שאני אמרתי זה שבעזרת השם הממשלה הזאת, כולי תקווה, תחזיק ארבע שנים.

עידית סילמן: ואחרי ארבע שנים, אני מאמינה שאנחנו כבר ניבחן במעשים שלנו, אני מאמינה שימינה תמשיך להיות חזקה ורק להתחזק.

עידית סילמן: אנחנו סך הכול משתדלים לעשות עבודה טובה, ולמען האזרחים והאזרחיות בסוף.

עידית סילמן: איך אומרים?

עידית סילמן: שנזכה למצוא חן ושכל טוב בעיני אלוקים ואדם.

עידית סילמן: כל השאר בונוס.

עידית סילמן: אנחנו עכשיו מצביעים על הרוויזיה שלך, אוריאל בוסו?

אוריאל בוסו: ושלך.

עידית סילמן: ושלי.

נעה בן שבת: כן, אז דבר ראשון, הייתה רוויזיה על סעיף 2 לחוק ההתייעלות.

אוריאל בוסו: אגב, את יכולה להסיר את הרוויזיה שלך.

אוריאל בוסו: היא לא חייבת להצביע על הרוויזיה שלי, היא יכולה להגיד שהיא מסירה את הרוויזיה שלה, ואז מצביעים רק על הרוויזיה שלי.

נעה בן שבת: כן, אבל השאלה אם זה משנה, אם בכל מקרה מצביעים.

עידית סילמן: לא משנה.

עידית סילמן: אז אנחנו מצביעים עכשיו סעיף סעיף, נכון?

נעה בן שבת: כן, כי ככה הצבענו.

עידית סילמן: בסדר גמור.

עידית סילמן: ככה הצבענו אז.

עידית סילמן: מי בעד הרוויזיה?

עידית סילמן: מי נגד הרוויזיה?

עידית סילמן: מי נמנע?

עידית סילמן: לא אושרה.

אלון טל: גם אם המציע של הרוויזיה לא נמצא?

אלון טל: אין חובת נוכחות למציע הרוויזיה?

אלינה ברדץ' יאלוב: זה המציע של הרוויזיה.

אלון טל: אה, אתה המציע?

עידית סילמן: כן, הוא הגיש את הרוויזיה.

אוריאל בוסו: חובת הנוכחות - - -

אלון טל: אבל אתה לא מצביע בעד?

אוריאל בוסו: אין לי הצבעה.

נעה בן שבת: אז סעיף 3, אחרי שהבהרתם שהתיקונים האלה הם תיקונים, שבאמת כך התכוונה הוועדה גם בהפרש 2017 וגם בנושא של התוספת הריאלית.

נעה בן שבת: אז רוויזיה לסעיף 1 לחוק ההתחשבנות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושר.

עידית סילמן: הרוויזיה נפלה.

נעה בן שבת: אנחנו עוברים לסעיף 2 לחוק ההתחשבנות.

עידית סילמן: סעיף 2 לחוק ההתחשבנות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: אנחנו עוברים לסעיף 3.

עידית סילמן: מי בעד הרוויזיה?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 4, חלוקת התוספת הריאלית.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 5.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 6.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: בקשה לרוויזיה לסעיף 7.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 8.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 9, לגבי התשלום החודשי הקבוע.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: ולגבי סעיף 10.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 11, שאמרנו שצריך להשאיר את ההיוועצות עם קופות החולים כמו - - -

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: וסעיף 12.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 13.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 14, לגבי השירות הדיפרנציאלי - - -

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 15 הוא הסעיף שבו ביקשתם לערוך שינוי, לגבי התוספת של 20 מיליון שקלים לחלוקה בשנת 2022.

עידית סילמן: מי בעד?

עידית סילמן: מי נגד?

עידית סילמן: סליחה.

עידית סילמן: לא, אז את זה אנחנו משאירים?

נעה בן שבת: אתם רוצים לפתוח את הרוויזיה ולתקן, נכון?

אוריאל בוסו: אז את בעד.

עידית סילמן: כן, אז אנחנו בעד זה.

עידית סילמן: אז מי בעד?

עידית סילמן: מי נגד?

עידית סילמן: מי נמנע?

עידית סילמן: אושרה.

עידית סילמן: הרוויזיה התקבלה.

אוריאל בוסו: ואני לא עושה רוויזיה על זה.

עידית סילמן: כל הכבוד.

אוריאל בוסו: לא נושא חדש.

אלינה ברדץ' יאלוב: אני פשוט לתומי חשבתי שזה כבר נכנס, ואז יש רוויזיה על מה שכבר נכנס, אז התבלבלתי.

עידית סילמן: כן, בוודאי.

נעה בן שבת: אז אתם רוצים לאשר כבר עכשיו את התיקון לסעיף הזה?

נעה בן שבת: אנחנו ננסח אותו אחר כך.

עידית סילמן: בסדר גמור.

נעה בן שבת: אבל הכוונה היא שבשנת 2022 הסכום לחלוקה יהיה עוד 20 מיליון שקלים, יעמוד על 110 מיליון שקלים.

עידית סילמן: נכון.

נעה בן שבת: אז רוצים לאשר את הסעיף הזה?

עידית סילמן: כן.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: אושר.

עידית סילמן: התקבל.

נעה בן שבת: סעיף 16, שוב, יש בקשה לרוויזיה לגבי מועד התשלום על צריכת שירותי בריאות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

אוריאל בוסו: אנחנו לא בעד.

נעה בן שבת: סעיף 17, מטופל המיועד להעברה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 18.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

נעה בן שבת: סעיף 19, לגבי תשלום בעד שירותי רפואה פרטית.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 20, שנוגע להסכם בין קופת חולים לבית חולים, בדבר שיטת התחשבנות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 21, לגבי התחשבנות בין בית חולים לבין תאגיד בריאות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 22, השירותים המוחרגים.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 23, שהוא סייג לתחולת סעיף 9 לחוק הפיקוח.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: עכשיו, יש לנו סעיף שהיה סעיף אחרי סעיף 23, עכשיו הוא מקבל את המספר 24, ונקרא לו סעיף אחרי.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: והסעיף הבא אחריו, עם הוראות מיוחדות לעניין תשלום בעד שירותי בריאות בשל השלכות נגיף הקורונה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

עידית סילמן: גם בזה עשינו שינוי.

נעה בן שבת: וסעיף אחריו, שמתקן את חוק ההתייעלות הכלכלית לעניין ה-cap של בריאות הנפש.

עידית סילמן: אוה, שווה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף 27 החדש, ביצוע ותקנות.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: סעיף התחילה והתחולה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

עידית סילמן: זהו בעצם, לא?

נעה בן שבת: רגע, יש לנו עוד את התוספת שלנו.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

נעה בן שבת: והצבענו גם על סעיף 3 כולו, וגם עליו יש רוויזיה.

עידית סילמן: מי בעד?

עידית סילמן: מי נגד?

עידית סילמן: מי נמנע?

עידית סילמן: לא אושרה.

עידית סילמן: הרוויזיה נפלה.

אוריאל בוסו: שאלה אחת קטנה: בסעיף 9 בסופו, (ה)(2): תקנות ראשונות לפי פסקה (1) יותקנו עד יום י"א בטבת התשפ"ב (15 בדצמבר), ובלבד שיונחו על שולחן הוועדה עד יום 7 בדצמבר – זה שבוע לפני.

עידית סילמן: כן.

אוריאל בוסו: זה לא פרק זמן מאוד קצר, שאם את תרצי לעבוד על התקנות, ללמוד אותן, להצביע עליהן או לשנות אותן - - -

עידית סילמן: כי גם את ה-15 זה תאריך שבו הם מציגים אותן.

נעה בן שבת: לא, 15 בדצמבר זה התאריך שבו השר צריך לחתום עליהן.

נעה בן שבת: אבל אני מזכירה שמה שהוחלט פה זה שלא תהיה הצבעה בוועדה, שרק זה מובא לידיעת הוועדה למעשה.

עידית סילמן: הם מביאים אותן לוועדה, מציגים פה את הכול, ומראים מה הולכים לעשות.

אוריאל בוסו: אבל גם בלי הצבעה, הרי זה מגיע לכאן לצורך הדיון.

עידית סילמן: נכון, אבל גם ככה סד הזמנים שלהם כביכול הוא סד זמנים מאוד קצר, לא השארנו להם הרבה זמן ללכת ולעשות את זה.

עידית סילמן: זה בעצם עוד חודש מהיום.

אוריאל בוסו: אוקיי, אז הפעם כן.

אוריאל בוסו: ושנה אחר כך?

עידית סילמן: ולכן כל פעם הם צריכים להביא לנו את זה מראש.

עידית סילמן: צריכים לדווח לנו אחת לשנה.

אוריאל בוסו: יפה.

אוריאל בוסו: אז השנה בסדר, את צודקת, זה בסד זמנים, צריך להביא את התקנות שבוע לפני.

אוריאל בוסו: אבל למשל שנת 2022?

עידית סילמן: אנחנו יכולים לבקש את זה לפני כן.

עידית סילמן: לא כתוב כמה, כתוב שהם צריכים לדווח לנו.

עידית סילמן: והוועדה יכולה לבקש תאריך, אנחנו נוציא להם תאריכים של דיווח.

עידית סילמן: אגב, אני רק רוצה להגיד, זה אחד הנושאים הכי קריטיים.

עידית סילמן: גם בפגרה, אני מזכירה לכם, הדיונים הראשונים, היה יום אחד שחצי יום התעסקנו בבריאות הנפש, בחצי השני דיברנו על בתי החולים הציבוריים, על כל המשבר שלהם.

עידית סילמן: והכנסנו כאן את הכול.

עידית סילמן: ודיברנו עליהם, עם סד הזמנים, ועם מבחני התמיכה.

עידית סילמן: וכתוצאה מכל הבלבול הזה וחוסר היכולת להעביר תקציבים לבתי החולים במודל מסודר, שינו את המודל והביאו את סעיף 9.

עידית סילמן: ולכן אנחנו נעקוב אחרי המודל הזה לאורך כל השנה.

עידית סילמן: ויש כאן ועדה, אוריאל, שתעשה את העבודה הזאת.

עידית סילמן: אני כן רוצה להודות לך, גם על עצם העובדה שוויתרת על הרוויזיה ועל הנושא החדש, לטובת דברים שהם במהות והם דברים חשובים, שאמרנו אותם והכנסנו אותם.

עידית סילמן: וזה חשוב מאוד ויישר כוח גדול, ותודה.

נעה בן שבת: רק עוד דבר אחד שחשוב להגיד, שהדיווח לוועדה מכניס את הדברים לתוך הרוטינה.

נעה בן שבת: זה נכנס למערכת, והוועדה תמיד מתזכרת על הדיווחים במועדים.

נעה בן שבת: אבל למעשה לוועדה יש סמכות לדרוש מידע, בטח מהממשלה, מגופים ציבוריים.

עידית סילמן: מידע שאגב לא היה כל כך עד היום נגיש.

עידית סילמן: מה זה נגיש?

עידית סילמן: הממ"מ וצוות הוועדה ביקשו, ולא היה את המידע לפרטי הפרטים, כדי להציג את זה פה בפני חברי הוועדה.

עידית סילמן: וזה משהו שיצטרך להיות מוצג.

עידית סילמן: ואני לא רוצה לחשוב על מודל שהולכים להעביר, ובסוף אין בו נתונים, ויבואו לוועדה ויגידו שלא יודעים איך להציג אותו, כי אני מאמינה שאנחנו לא נשקוט על השמרים ולא ניתן לזה לקרות, ובטח נוציא הרבה שאילתות בנושא או מה שיהיה צריך, כדי להביא את זה לידי יישום כמו שצריך הלכה למעשה.

אלינה ברדץ' יאלוב: אבל לפחות הם יודעים שהם צריכים לאסוף את הנתונים עד אז.

אלינה ברדץ' יאלוב: לדעתי זאת הייתה הפתעה מאוד מאוד גדולה.

עידית סילמן: כן, כמו שעשינו עכשיו, וזה משהו שאנחנו נעמוד עליו.

עידית סילמן: בסדר, נעה?

נעה בן שבת: בסדר גמור.

אלינה ברדץ' יאלוב: אנחנו לא צריכים להצביע על הרוויזיה שלך?

אלינה ברדץ' יאלוב: אני פשוט זוכרת שעידית עשתה רוויזיה על החוק כולו.

נעה בן שבת: כן, הצבענו עכשיו על סעיף 3 כולו.

נעה בן שבת: הסעיף הזה, סעיף 15, אפשר לעשות עליו רוויזיה עוד חצי שעה.

נעה בן שבת: אפשר לעשות רוויזיה.

נעה בן שבת: אבל השאלה אם צריך לעשות את זה או שזה - - -

אלינה ברדץ' יאלוב: אני רק שואלת כדי שאני אדע שהכול סגור.

אלון טל: איש לא ביקש, אז למה - - -

עידית סילמן: את חושבת שצריך, נעה?

נעה בן שבת: לא.

עידית סילמן: בסדר גמור.

עידית סילמן: אז בזה אני נועלת את הישיבה, ותודה רבה.